ཁམས་དགེ་འབྲོང་རྫ་སྟོད་རྫོང་དུ་གཏེར་ཁ་བརྐོ་བའི་གནས་ཚུལ་དེ་༢༠༡༢ལོའི་ཕྱི་ཟླ་༧ནང་རི་བོ་རྫ་ཆེན་ར་འདྲའི་མགར་བ་མཆེད་བརྒྱད་དུ་རྒྱ་གསེར་རྐོ་མང་པོ་ཞིག་སླེབས་ནས་གཏེར་བརྐོ་གྲབས་བྱས་པ་དང་།ས་གནས་མི་མང་གིས་བཀག་འགོག་ཤུགས་ཆེན་བྱེད་སྐབས།རྒྱ་གཞུང་གིས་ས་གནས་མི་མང་སུས་གཏེར་ཁ་བརྐོ་རྒྱུར་བཀག་འགོག་བཟོས་ན་འཛིན་བཟུང་བྱེད་དགོས་པའི་ཉེན་བརྡ་བཏང་ཡོད་ཀྱང་།ཁོ་རང་ཚོའི་གཏེར་ཁ་བརྐོ་བྱེད་ཀྱི་འཕྲུལ་ཆ་ལ་སྐྱོན་བྱུང་ནས་ལོ་དེར་བརྐོ་མ་ཐུབ་པར་ལུས་པ་རེད།ཡིན་ཡང་འཕྲུལ་ཆས་ལ་སྐྱོན་བྱུང་བ་དེ་ས་གནས་མི་མང་གིས་བྱས་ཡོད་པའི་ཉེས་མེད་ཉེས་འགེལ་བྱས་ཡོད་ནའང་།སྐབས་དེར་ཐོག་བརྒྱབ་ནས་འཕྲུལ་ཆས་ལ་སྐྱོན་བྱུང་བ་ཡིན་སྐོར་ས་གནས་མི་མང་གིས་ཤོད་བཞིན་འདུག།